สวัสดีค่ะ หนูโดนแมวข่วน มาเมื่อวันอาทิตย์ที่ผ่านมา เป็นแผลถลอก เลือดออกซิบๆค่ะ แมวที่ข่วนเป็นแมวที่เลี้ยงเอง ระบบปิด ทำวัคซีนครบค่ะ ที่เขาข่วนเพราะเราไปกวน แต่หนูยังไม่เคยฉีดวัคซีนเลย แบบนี้จะมีโอกาสติดโรคไหมคะ หรือ หนูควรจะไปฉีดวัคซีนมั้ย ปล.ถ้าภายใน10วัน แมวมีอาการปกติ ไม่มีอาการเป็นโรคพิษสุนัขบ้า เราก็ไม่มีโอกาสที่จะติดเชื้อใช่ไหมคะ ถึงแม้เราจะไม่ได้ฉีดวัคซีนตัวเราเอง
สวัสดีค่ะ หากแมวเลี้ยงระบบปิดดังกล่าว และไม่มีสัตว์อื่นๆ เข้ามาในบ้าน รวมถึงแมวได้รับการฉีดวัคซีนป้องกันพิษสุนัขบ้าต่อเนื่องมาทุกปีอย่างน้อย 2 ปีติดกัน โอกาสที่แมวจะเป็นพิษสุนัขบ้านั้นถือว่าน้อยอย่างยิ่ง และโอกาสที่จะติดโรคพิษสุนัขบ้าจากแมวจึงน้อยมากเช่นกันดังนั้น อาจใช้วิธีสังเกตอาการแมวไปก่อนได้ค่ะ หากภายใน 4-5 วัน แมวยังคงปกติดี (อาการของพิษสุนัขบ้าในแมวจะสั้นกว่าในหมา) ไม่ตายหรือหายไปไหน ก็แสดงว่าแมวไม่ได้เปเ็นโรคพิษสุนัขบ้า ไม่จำเป็นต้องไปฉีดวัคซีนค่ะอย่างไรก็ตาม หากไม่เคยได้ฉีดวัคซีนกระตุ้นบาดทะยักในช่วง 5 ปีที่ผ่านมา ควรไปฉีดวัคซีนบาดทะยักกระตุ้นด้วยค่ะ และควรล้างทำความสะอาดแผลให้สะอาด ใส่ยาฆ่าเชื้อ เช็ดทำความสะอาดแผลด้วยน้ำเกลือทุกวัน หลีกเลี่ยงการโดนนน้ำ